**Vedtægter for**

**Fritidscenter Kalundborg**

§ 1

Navn og hjemsted

Klubbens navn er Fritidscenter Kalundborg (herefter kaldet FC-Ka) med hjemsted, Hovvej 10, 4400 Kalundborg.

§ 2

Formål

FC-Ka’s formål er:

* At disponere over og administrere eksisterende som evt. nye bygninger i forbindelse med fritidsaktiviteter i Ka området.
* At tilbyde Novogruppen og Deres efterlønnere/pensionister rammer for aktiviteter af såvel social, kulturel som sportslig karakter til fremme af psykisk og fysisk velbefindende samt styrkelse af kollegiale bånd på tværs af selskaberne/organisationerne.

§ 3

Medlemskab

For at kunne benytte Hallens bookingportal kræves medlemskab af NIK.

Adgang til medlemskab og dermed anvendelse af idrætsfaciliteterne har enhver fritidsforening, som er godkendt af Novogruppen med hjemsted i Novogruppen eller, for så vidt medlemmerne af disse foreninger er ansat i Novogruppen eller er efterlønsmodtagere eller pensionister herfra.

Foreningerne etablerer egne love og vedtægter.

§ 4

Bestyrelse

Fritidscenter Kalundborg ledes af en bestyrelse bestående af formand, sekretær samt menige medlemmer, der består af repræsentanter for relevante klubber. Formanden for bestyrelsen udpeges af Novo Nordisk’s ledelse i Ka.

Alle bestyrelsesmedlemmer i Fritidscenter Kalundborg skal være ansat i Novogruppen eller være efterlønner/pensionist herfra. Alle menige bestyrelsesmedlemmer skal repræsentere forskellige foreninger.

Bestyrelsen bestemmer selv sin forretningsorden og skal føre referater fra sine møder, der afholdes, når formanden skønner det nødvendigt, eller når mindst halvdelen af bestyrelsen forlanger det. Bestyrelsesmøder indkaldes skriftligt med mindst 3 arbejdsdages varsel. Referaterne udsendes til bestyrelsesmedlemmerne, der har ansvaret for at videreformidle information til deres respektive medlemsforeninger.

Beslutninger på bestyrelsesmøder træffes ved almindeligt stemmeflertal blandt de fremmødte medlemmer. Hvert tilstedeværende bestyrelsesmedlem har 1 stemme.

Står stemmerne lige, gør formandens stemme udslaget.

Formanden har vetoret, som den eneste i bestyrelsen.

FC-Ka forpligtes ved underskrift af formanden, ligesom udbetalinger kræver underskrift af formanden.

§ 5

Udvalg

Bestyrelsen kan nedsætte udvalg evt. med beslutningsret til behandling af særlige spørgsmål.

Udvalg kunne være (eksempler fra BA).

* Økonomiudvalg, der sikrer at budgettet overholdes.
* Lokaleudvalg, der behandler oplæg til bestyrelse for ændringer, udvidelse m.v. Udvalget kunne bestå af halassistent samt 2 bestyrelsesmedlemmer.
* PR-udvalg, der står for intern/ekstern kommunikation bl.a. i forhold til klubberne. Udvalget kan bestå af 2-3 bestyrelsesmedlemmer.

§ 6

Regnskab

FC-Ka’s regnskab er erstattet af et normalt afdelingsbudget, afd. 1250, som er en Novo Nordisk afdeling hjemmehørende under Diabetes API.

Formanden for bestyrelsen (dvs. NN’s ledelsesrepræsentant) er budgetansvarlig for afd. 1250.

§ 7

Brug af fritidscenter

Alle arrangementer i fritidscentret skal godkendes af bestyrelsen.

Følgende arrangementer kan afholdes i fritidscentret:

* Medarbejderforenings- samt idrætsforeningsfester/-arrangementer
* Afdelingsarrangementer
* Receptioner, jubilæer i forbindelse med medarbejdere i Novogruppen
* Faglige klubbers arrangementer såsom generalforsamlinger o.l.

Hallen kan ikke udlejes til foreninger, organisationer og lignende, der ikke har noget med Novo-gruppen at gøre.

Ovenstående vedtægter er vedtaget på bestyrelsesmøde d. 20. oktober 2014.

Formandens underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_

Henrik Schultz